Knute på tråden (1980)

Knute på tråden (originaltittel: Loving Couples) er en amerikansk dramakomedie fra 1980 regissert av Jack Smight. Hovedrollene spilles av Shirley MacLaine, James Coburn, Susan Sarandon og Stephen Collins. Filmen handler om to par som bytter partnere.

Handling
Når Greg (Stephen Collins) krasjer sin nye sportsbil, kommer den kvinnelige legen Evelyn (Shirley MacLaine) ham til unnsetning, og det oppstår raskt følelser mellom dem. Evelyns mann (James Coburn) får vite om deres forhold av Gregs partner (Susan Sarandon), noe som fører til at det også oppstår et forhold mellom de to. Det hele kompliseres ytterligere når begge parene planlegger en weekend på samme sted.

Om filmen
Arbeiderbladets Jan Granum gav Knute på tråden en middels omtale og kalte filmen "en småfrivol forviklingspreget komedie i renons på minneverdige kvaliteter, men egnet til å utgjøre øyeblikkets underholdning".Arbeiderbladet, 9. januar 1982, side 15 VGs anmelder gav den terningkast to.

I rollene
(utvalg)
Shirley MacLaine ..... Evelyn 
James Coburn ..... Walter 
Susan Sarandon ..... Stephanie 
Stephen Collins ..... Greg 
Sally Kellerman ..... Mrs. Liggett

Referanser

 Eksterne lenker 


Kategori:Dramakomedier fra USA
Kategori:Filmer fra 1980
Kategori:Engelskspråklige filmer